Baltic Beverages Holdingu andmeil oli Balti riikide õlleturu maht eelmisel aastal 424 miljonit liitrit ning kasvas tervikuna viie protsendi võrra, sealhulgas Eesti õlleturg kerkis nelja protsendi võrra. BBH müüs Baltimaades 217,2 miljonit liitrit jooke, sellest 188,6 miljonit liitrit moodustas õlu. Saku Õlletehas teenis eelmisel aastal 55,6 miljonit krooni puhaskasumit, lisaks teeb ettevõtte juhatus ettepaneku maksta dividende viis krooni aktsia kohta.